Алматы облысы

 Іле ауданы , Өтеген Батыр кенті.

 №7 . орта мектебінің география

 пәні мұғалімі Байгалиева Ж Б

 География пәні мұғалімдеріне 5 қағида.

1. Қағида

Әрқашан ізденісте болу.

Мұғалімнің сабаққа дайындығы сабақ жоспарын құрудан басталатынын бәріміз білеміз де, жоспарды кұру барысында сабақ мазмұнын ашатын әдіс- тәсілдерді көп қолданамыз. Оқушылардың жұмысына тақырыптық бағыт беріп, толыққанды мәліметпен қамтамасыз ету, сабақ барысында балалардың қабылдап- түсінуін кадағалау, оқытушы үшін маңызды болу керек.

Пән мұғалімінің алғашқы қағидасы оқытатын тақырыптың мазмұнын өзіңіз тереңірек те кең көлемде біліңіз.

Заман талабына сай жаңа жазылған оқулықтар он бірінші сыныптарға да жетті.

Оқушылармен бірге мұғалімдер де оқулықпен танысу кезеңдерін өтуде.

Оқулықтың алғашқы беті шартты белгілермен басталады. Әр мәтіннің соңында осы шартты белгілер қойылған тапсырмаларды көресіз. Мұқият осы белгілерді есте сақтап, тапсырма берер кезде оқушылардың назарын аударса,окушының тиімді жумысына ықпал етеміз.

Сабаққа дайындықты тақырыптың мазмұнынан бастап , негізгі ұғымдарды жетік білумен жалғастырса.

 Бұл оқулықтардағы тараулар біркелкі болғанмен, жастық деңгейіне сай тақырып мазмұндары қиындайды, осы себеппен оқушы жадысын әрдайым тонуста ұстау, яғни өткен тақырыптарды терминалогия, карта, қосалқы ақпараттар арқылы еске тусіру маңызды.

Берілген тақырыптардан соң орындауға қажетті сарамандық жұмыстармен алдын ала танысып, орындауға берген кезде оқушы санасына жететіндей түсіндіру жоғары жетістіктерге жеткізеді.

Оқушылырды сабаққа таңғалдандырып, қызықтыра - ынталандыру сабақты эдьютейнментке айналдырудың маңызы ерекше. «Эдьютейнмент» термині (edutainment) - ағылшынның екі сөзінің қосындысы: education (білім беру) мен entertainment (ермек, көңіл-көтеру). Демек, бұл термин ойын, ойнау арқылы үйрету дегенді білдіреді: эдьютейнмент - балалардың оқуын қызықты қылып ұйымдастыру.

Эдьютейнменттің мысалы ретінде оқушыларды қызықтыратын, құралдарды сабақ барысында, таным процесінде қолдануға болады:

- ойындар (дидактикалық, компьютерлік, видео, үстел үстіндегі, т.б.),

- дамытушы ойыншықтар,

- үйретуші мультфильмдер мен көркем фильмдер (Марко Поло, Фернан Магеллан мен Элькано Себастьян, Христофор Колумб т.б. саяхатшылар туралы).

- веб-сайттар,

- теледидар мен интернеттегі оқыту/үйрету бағдарламалары мен видеороликтер,

- оқулықтан өзге кітаптар,

- музыка,

- сабақтарда қойылатын эксперименттер мен тәжірибелер,

- диалогтік қарым-қатынасты негізге алған интербелсенді оқыту (тренинг, пікірталас, жағдаяттарды талдау, имитациялық және емес ойындар, т.б.),

- үйретуде АКТ-ды (мультимедия құралдарын) қолдану: блогтер, чаттар, форумдар, видеоконференциялар, т.б.,

- шығармашылыққа негізделген оқу әрекеттері (олимпиада, концерт, конкурстар мен жарыстар өткізу, сахналау, жинақтар шығару, т.б.),

- табиғат аясына не кәсіпорындарға, музейлер мен архивтерге, өзге елді мекендерге жасаған экскурсиялар, т.б.

Осылайша сабақ барысында эдьютейнменттің мынандай үш негізгі мақсатын негізге алсақ:

1) оқушыларды қызықтыру және пәнге деген ынтасын ояту,

2) оқушылардың оқу/үйрену процесінен қуаныш, рахат алуы,

3) оқушылардың оқу/үйренуге қызығушылықтарын қалыптастыру

2 –қағида

Географиялық карталарды қолдана білу, қолдана білуге үйрете білу.

Географияның тілі- карта деп керемет айтылған.

 География сабағы картамен еркшеленеді. Сондықтан мұғалім де, оқушы да ең маңызды құрал картаны қағаз түрінде немесе электронды түрде қолдана білуі қажет.

 Сынып бойынша оқулықтарға сай шығарылған атластар оқушының мәтінді жеңіл де, жетістікпен меңгеруіне көп көмек болады.

География пәні мұғалімі өзімен бірге сабақ өткізу үшін қажетті карталарды дайындап алып барып, сабақ бастаған кезде картадан сұрақ қойып жібергені оқушылардың зейінін география пәніне бірден бұрады.

Оқушылар картамен қызығушылықпен жұмыс жасасын десеңіз, әртүрлі обьектіні табу жолдарын меңзеңіз, көрсетпеңіз.

Мысалы

Азия дүние бөлігінен іздейік.

Солтүстік жарты шар, батыс бойлықтан іздестірейік.

Нағыз координаталарын атап жіберіңіз (40°С.Е 78° Ш.Б ).

Есіл өзені бойындағы «Бейбітшілік қаласы»

Европаның ең биік нүктесі.

Алматы қаласынан солтүстік бағытта орналасқан деген сияқты тапсырмалар арқылы.

Картамен оқушылар география пәнін есейгенде де естерінде сақтайды. Картамен қатар түрлі географиялық құрал жабдықтарды қолданған, ақпаратты тиімді әрі тез қабылдауға көп ықпал етеді.

3-қағида

Табиғатты ерекше сүю, сүйе жүріп білу, біле жүріп оқыту.

Оқыту мен тәрбиелеу бірге жүреді. География пәнінің ерекшелігі табиғатқа, қоршаған ортаға, туған жерге деген сүйіспеншілікке тәрбилеу ерекше.

«Отанды сүю отбасынан басталады»- деген ата- бабамыздың асыл сөзі бүгінгі күннің өзекті мәселесі.

 Еліміздің, жеріміздің, Жетісу өңірінің сұлу табиғатын көріп, тамашалап барып, оқушы мен ата- ананы да соған шақырайық.

Алматы қаласына кетіп бара жатып ана мен баланың әңгімесін естідім. Алдымыздан көрінген Тянь- Шань тауының жотасы Іле Алатау сілемдеріне көзі түскен бала анасынан таудың атын сұрады. Өкінішке орай анасы мүдіріп қалды.

Оқушыларды отбасымен табиғатқа шығуға, оның сұлулығын көруге, танып білуге жетелейтін ұстаз.

Көбінесе адамдар табиғатқа шығудың маңыздысы ішетін ас деп ойлайды.

Жан жағындағы табиғат сыйын көре алмай, шаршап қайтуы мүмкін. Қайтар кезде қоқыстарын тастап немесе тастың астына жасыра салатын кездері де болады.

Жан жағымыздағы өзен- көл, жота мен таудың атауын балаға жиі айтып отырса тәрбие деген осыдан басталмақ.

Ал мұғалімдер әрқашан өз жеріміздің сұлу табиғаты мен жақсылығының жаршысы болсақ.

4- қағида

Жаңашыл бол, жас өспірімдермен бір деңгейде бол.

Сабаққа қазіргі қол жетімді жаңа технологияларды қолданамыз.

Соның ішінде ең дайын презентациялар мен видео сабақтар мұғалімнің басты шпаргалкасы.

Сабаққа дайындық кезінде осы шпаргалканы өзіңіз жасап қолдана білсеңіз,

кез –келген сабағыңыз түсінікті де, мазмұнды өтері айқын.

 Жаңа тақырыпты сызба жоспар жасай отырып ашайық деген дұрыс.

Класстер жасау немесе сызба жоспар жасау оқушыға қызық та, тақырыпты жетік меңгеруіне әсер етеді. Сызба жоспар жасаған кезде оқушы өзі ойлап тапқан шартты белгілерді де қолданады.

Үй тапсырмасына да оқушыға осындай тапсырмалар берсеңіз болады.

Сабақ заман талабына сай болсын десеңіз жаңашыл болыңыз.

5- қағида

Алған білімін өмірде пайдалана білу жолдарын көрсете білу.

Заман талабы қазір әр азаматтың өз ісін бастап, басқаларға да жұмыс орындарын аша білуге үйрету.

Заманауи Қазақстан экономикасына керекті мамандықты, жұмыс түрлерін сіз жақсы түсіндіре аласыз.

Бір сабақта оқушыларға бизнес жоспар жасап келу туралы тапсырма берілді.

Оқушылар банктен ақша алып, өз істерін бастау үшін ізденісте болып, тапсырманы орындауда көптеген идеялар айтты.

Мысалы шаштараз салонын, ТЖО, ауыл шаруашылығы салалары немесе өз идеяларын заманауй талаптарға сай, пайда көздеріне айналдыру жолдарын көрсетті.

Осы тапсырмаларды орындаған оқушылардың көпшілігі өз білімдерімен пайда табуды мақсат қылған.

 Сайттар ашып, таркетинг, сауда жасау, порталда тапсырыс беру, видео роликтер түсіру, блогерлікпен айналысқысы келетіндер саны артты.

Қазақстандағы жетекші «Бизнес бастау» мектебінің сабақтарын көріп, Ахметбек Нұрсила мен Арман Тосқанбаев тәрізді бизнемен азаматтар еңбектерімен таныстырсаңыз, болашақ ұрпақ өз жолдарын айқын көре алар еді.

Көп жылғы еңбек жолынан кейін, география мұғалімдеріне арналған қағидалардың ең маңыздысын айтқым келді. Өз мамандығыңызды шын жүректен жақсы көре алсаңыз, бұл қағидалар еңбек жолында артық болмас.